**Lidl od danas i u AVA Shopping Parku**

**Na adresi Astrid Lindgren 19, u okviru AVA Shopping Parka, svečanim presecanjem vrpce tačno u 8 časova otvorena su vrata 61. Lidl prodavnice u Srbiji. Jedinstveno iskustvo kupovine i najbolji odnos cene i kvaliteta, od danas je dostupan Lidlovim potrošačima na specifičnoj lokaciji u neposrednoj blizini robne kuće Ikea i autoputa Beograd-Niš.**

„Sa novom, 18. po redu Lidl prodavnicom u Beogradu, korak smo bliže ka tome da svim beograđanima obezbedimo brzu i jednostavnu kupovinu u njihovom okruženju. Od danas, potrošači će imati priliku da kupuju na novoj lokaciji gde će ih rado dočekati tim od oko 30 novozaposlenih kolega“, **izjavila je rukovodilac Korporativnih komunikacija u Lidlu Srbija, Martina Petrović.**

Prve potrošače u prodavnici pri AVA Shopping Parku dočekala je pažljivo odabrana ponuda sa više od 1.800 proizvoda i otvaračke cene sa popustima i do 35%, među kojima su se istakli sveži ćevapi, čoko krofne, kao i lubenice koje predstavljaju pravo osveženje u toplim danima. Radno vreme Lidla u AVA parku je od 8 do 21 čas svakog dana u nedelji.

Dodatno, Lidlovi potrošači koristeći Lidl Plus aplikaciju ove nedelje mogu uštedeti i više od 640 dinara preko Lidl kupona i ponuda, pored drugih benefita koje ova aplikacija nudi. Da su potrebe potrošača fokus poslovanja Lidla pokazuje činjenica da je ova kompanija uvela i besplatnu Wi - Fi internet mrežu u sve prodavnice čime se ostvaruje i mogućnost da svi potrošači nesmetano koriste Lidl Plus aplikaciju za vreme kupovine.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 11.900 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 61 prodavnicu u 35 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. i 2022. godinu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

press@lidl.rs

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/).